Torquato Tasso (Donizetti)

"Torquato Tasso" on Gaetano Donizetti ooper (melo­dramma semiserio) kolmes vaatuses Jacopo Ferretti libretole Giovanni Rosini draama "Torquato Tasso" (1832) ja vähemal määral Carlo Goldoni "Tasso" (1755), Johann Wolfgang von Goethe "Tasso" (1790) ning lord Byroni "The Lament of Tasso" (1817) järgi. Libretist on kasutanud ka poeet Torquato Tasso enda luuletusi. Esmaettekanne toimus 9. septembril 1833 Rooma Teatro Valles. Giorgio Ronconi (Tasso) Angiolina Carocci (Eleonora di Scandiano) Ferdinando Lauretti (don Gherardo) Antonio Rinaldi (Alfonso d´Este) Adelina Spech (Eleonora d’Este) Antonio Poggi (Roberto Geraldini) Luigi Garofolo (Ambrogio) See on maestro kõige seikluslikuma faabulaga ja omapärasema ülesehitusega ooper. Teost esitatakse nagu oli kombeks kreeka draamades: koor seisab lava kõrval ja kommenteerib toimuvat. Sisaldab eriti nõudlikku baritonipartiid, mis eeldab väga võimeka laulja kaasamist. Oli spetsiaalselt kirjutatud Giorgio Ronconile. Väljatulekul oli ülipopulaarne. Kuni 1857. aastani oli Itaalia linnades arvukalt etendusi. Levis ka väljaspool Itaaliat Barcelonasse (1835 ja 1849), Lissaboni (1837), Dublinisse (1838), Alžiiri (1839), Viini (1839 ja 1847), Londonisse (1840), Berliini (1841), Rio de Janeirosse (1844), Kopenhaagenisse (1846) ja Buenos Airesesse (1857). Viimane 19. sajandi lavastus toimus Bergamos 1881. aastal. Seejärel vajus teos ligi sajandiks unustusse. Tänapäeval esitatakse üsna harva. Kaks etendust toimusid 27. veebruaril ja 2. märtsil 1974 Camdeni festivalil Londonis. 1985. aastal etendati ooperit Genovas. Novembris 2014 oli teos ettekandmisel Bergamos Donizetti muusikafestivalil. Ooperist on tehtud helisalvestisi 1974. ja 1985. aastal. Torquato Tasso (bariton), poeet Eleonora d’Este (sopran), Alfonso d’Este õde Roberto Geraldini (tenor), hertsogi sekretär Don Gherardo (bass), hertsogi nõbu Eleonora di Scandini (metsosopran), Skandiano krahvinna Alfonso d’Este (bass), Ferrara hertsog Ambrogio (tenor), Tasso teener Tegevus toimub 1579–1586 Itaalias Ferraras ja käsitleb Itaalia poeedi Torquato Tasso (1544–1495) eluseiklusi. Tasso armastab hertsog Alfonso õde Eleonorat. Hertsogi õukondlane don Gherardo, kes samuti on kiin­dunud hertsogi õesse, arvab, et Tasso armas­tab tegelikult krahvinna Eleonora di Scandianot. Ta näppab Tasso poeemi, mis ülistab kaunitar Eleonorat. Don Gherardo sepitsused viivad selleni, et Tasso mõistetakse naistega manipuleerimise pärast süüdi ja saadetakse seitsmeks aastaks asu­misele. Kui ta vabaneb, saab teada, et Eleo­nora on surnud. Tasso kaotab aru, loobub nais­tega tegelemast ning pöördub täielikult poeesia rüppe. Don Gherardo kavatiin kooriga „Fra tutti quanti i punti” Don Gherardo aaria „Io posposto ad un Torquato” Torquato aaria „Alma dell’alma mia” Ansambel kooriga „Notte che stendi intorno” Torquato Tasso aaria „Qual son! Qual fui?” Eleonora aaria „Fatal Goffredo!” Eleonora ja Geraldini duett „Quando alla notte bruna” Torquato ja Eleonora duett „Non v’è strazio” Koor „Ma lo scrigno di Torquato” Koor „Da qule colle ov’ebbe il soglio” Ambrogio aaria „Io sono intimamente persuaso” Geraldini kavatiin „Ah! non invan t'aspetto” Torquato ja Geraldini duett „In un'estasi, che uugale” Eleonora kavatiin „Io l'udia ne' suoi bei carmi” Torquato ja Leonora duett „Colei Sofronia, Olindo egli si appella” Ansambel kooriga „Alma ingrata! Traditore!” Gherardo aaria kooriga „Don Gherardo! Il vaticinio” Torquato aaria kooriga „Perché dell'aure in sen” William Ashbrook. Donizetti and His Operas, Cambridge University Press, 1982. Tiit Made. Ooperimaailm II köide, Tallinn, 2012 Bongiovanni. Gaetano Donizetti Torquato Tasso CD, Bologna, 1985